Brezhoneg Leon

Brezhoneg Leon, pe leoneg (pe leouneg) a-wechoù, a vez graet eus brezhoneg Bro-Leon.

Un nebeud perzhioù dibar zo dezhañ, a-fed distagadur ha geriaoueg.

Distagadur
Vogalennoù
/o/ distaget [u], evel e gerioù evel 
don, sonn, spont
homañ, Leon, konnar
brezhoneg
/a/ e-lec'h /ã/ en anv-verb (evañ, studiañ) hag en derez-uhelañ (kentañ, koshañ)
 met /ã/ en araogennoù evel gantañ, dezhañ, evitañ hag en diskouezañ -mañ, hag er gerioù amañ, bremañ 
Diftongennoù:
Distaget e vez [aw] er gerioù Paol, taol, kaol, ur paotr /ˈœr pawtr/.
Pa vez taolmouezhiet /ɛː/ e tro da /ea/: Kêr /ˈkear/; a weler e skritur anvioù zo, evel: Creizmeas, Penn an Neac'h.
aes, laezh, maer, maez,  kêr, lec'h, pelec'h, sec'hDont a ra ar son  <wa> da vout /ˈoːa/ (div silabenn) hag ar son  <wã> da vout /ˈoːã/ (div silabenn) koad /ˈkoːat/, 
koan /ˈkoːãn/, hag ivez moan, poan ...

Kensonennoù
Distaget e vez 
/z/ atav: nevez, trugarez, bloaz, ruz, gouzout
al lizherenn w a zo /v/ e deroù ar gerioù : ur wezenn, da win, ar Vourc'h-Wenn
an heuliad <gwr> a zo /gr/: gwreg [grek]
 ar gensonenn /r/ a zo ruilhet, evel e gwenedeg alies, hag e tregerieg a-wechoù;
/z/ distaget /d/ e-barzh bez' ez oa /ˈbed ez ˈoa/…

Ne vez ket distaget
/h/ e deroù ar gerioù (hanter, hent)

Yezhadur
Edo, amzer-dremenet emañ.
Va zad, e-lec'h ma zad.
Me da gar, e-lec'h Me az kar
An dibenn -og/-ok e-lec'h -eg/-ek, e gerioù evel foennog, pennok...'.

Gerioù
Lod eus ar gerioù-mañ n'int anavezet nemet e kornioù zo eus Leon:alato « evelato, koulskoude »dabord « bremaik »disheñvel « dispar »dister eo « ret eo »foennog « prad »heurtañ « bountañ »kolo « plouz »pelloc'h « bremañ »tardañ « ehanañ »warc'hoazh, azo arc'hoazh e Treger ha Gwened.

 Levrlennadur 

 MADEG Mikael, Kentelioù distagadur brezhoneg Bro-Leon,'' Nadoz-Vor Embannadurioù, Brest, 2020.

Pennadoù kar
 Brezhoneg Goueloù‎ 
 Brezhoneg Gwened‎ 
 Brezhoneg Gwenrann
 Brezhoneg Kerne‎
 Brezhoneg Treger‎

Liammoù diavaez
L'Ouest en mémoire (Ina) - Kentel vrezhoneg gant ar chaloni Falc'hun, 1971

Rummad:Brezhoneg Leon
Rummad:Rannyezhoù brezhonek